
 ROMÂNIA

 JUDEȚUL TIMIȘ
 CONSILIUL LOCAL AL MUNICIPIULUI TIMIȘOARA

 ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA
 DIRECTIA EDUCAȚIE
               Bd. C.D. Loga nr. 1, Timișoara, România, +40256-408.300
ASEMT2024- 106/15.01.2024
RAPORT DE SPECIALITATE

Privind împuternicirea Comisiei de negociere cu terții a Consiliului Local al Municipiului Timișoara pentru negocierea închirierii imobilului situat în Timişoara, str. Martir Leontina Bînciu nr.5, în care se desfășoară activitatea Grădiniţei cu Program Prelungit nr.19, arondată la Grădiniţa  cu Program Prelungit nr. 33, pe o perioadă de minim patru luni

Având în vedere Referatul de aprobare cu nr. TMI2024-000777/15.01.2024 al Primarului Municipiului Timişoara şi a Proiectului de hotărâre privind împuternicirea comisiei de  negociere cu terții a Consiliului Local al Municipiului Timișoara  pentru  negocierea închirierii  imobilului situat în Timişoara, str. Martir Leontina Bînciu nr.5, în care se desfășoară activitatea Grădiniţei cu Program Prelungit nr.19, arondată la Grădiniţa cu Program Prelungit nr. 33, pe o perioadă de minim patru luni, 

Facem următoarele precizări:

Grădiniţa cu Program Prelungit nr.19 fără personalitate juridică, este arondată la Grădiniţa cu Program Prelungit nr.33, cu personalitate juridică şi îşi desfăşoară activitatea în imobilul situat în Timişoara, str. Martir Leontina Bînciu nr. 5 care a fost retrocedat cu Dispoziţia nr.1661/15.06.2006, emisă în baza Legii nr.10/2001.
Întrucât după retrocedare, municipalitatea nu a dispus de un alt spațiu în aceeași zonă pentru mutarea grădiniței, în baza hotărârilor Consiliului Local au fost încheiate contracte de închiriere succesive pe câte un an, cu o chirie negociată de către Comisia de negociere cu terții a Consiliului Local în cuantum de 4100,00 euro/lună. Sumele pentru plata chiriei au fost asigurate de la bugetul local -cap 65.02A.03.01 “Învăţământ Preşcolar” titlul II "Bunuri şi servicii" art. 20.30.04 "Chirii".
Contractele de închiriere au fost încheiate între proprietarul imobilului, unitatea de învățământ, în calitate de chiriași și Municipiul Timișoara prin primar în calitate de ordonator principal de credite.

Începând cu data de 13.04.2022, nu a mai fost încheiat un nou contract de închiriere, întrucât Comisia de negociere cu terții a Consiliului Local și proprietarul imobilului dl Wiedner Wolfgang prin Av. Răzvan Mihalcea Alexandra nu au căzut de acord cu privire la modificarea cuantumul unei noi chirii. 
Proprietarul imobilului dl Wiedner Wolf prin BEJA Popa Ovidiu Ștefan și Roșu Dan Cătălin prin Notificarea nr. 103/12.10.2022 înregistrată la Primăria Municipiului Timișoara cu nr. SC2022-025716/18.10.2022 a notificat atât Municipiul Timișoara, în calitate de ordonator principal de credite, cât Grădiniţa cu Program Prelungit nr. 33 cu personalitate juridică, în calitate de locatar, referitor la eliberarea imobilului din Timișoara, str. Martir Leontina Banciu, nr. 5, în care funcționează Grădinița PP nr. 19, până la data de 30.11.2022 și plata contravalorii lipsei folosință a imobilului în sumă de 28.700 euro + penalități de întârziere de 1,5 %/zi calculate conform contract, începând cu 06.05.2022 și până la plata integrală a debitului.
Comisia de negociere cu terții s-a întrunit în 23.11.2022 pentru a soluționa problematica Notificării, a lipsei de folosință și oportunitatea unui nou contract de închiriere.

Prin HCL nr. 601/29.11.2022 s-a însușit Procesul Verbal nr. 8/23.11.2022 al Comisiei de Negociere cu Terții cu privire la eliberarea imobilului din Timișoara, str. Martir Leontina Bînciu, nr. 5, precum și la plata contravalorii lipsei de folosință a imobilului, renunțarea proprietarului la continuarea demersurilor privind evacuarea din imobilul din Timișoara, str. Martir Leontina Bînciu, nr. 5 și la plata penalităților, continuarea negocierea în vederea încheierii unui nou contract de închiriere ;

De asemenea, prin aceeasi hotărâre s-a dat acordul pentru plata sumei reprezentând costul folosinței imobilului din str. Martir Leontina Bînciu nr. 5, în limita chiriei prevăzută în Contractul de închiriere nr. 305/2021 pentru perioada cuprinsă între 13.04.2022 - 23.11.2022, de către ordonatorul terțiar de credite Grădinița cu Program Prelungit nr.33.
Pentru continuarea negocierilor și renunțarea la evacuarea Grădiniței cu Program Prelungit nr.19 a fost achitată suma de 30.066,00 euro reprezentând chiria (4100euro/lună x7 luni și 10 zile), prevăzută în Contractul de închiriere nr. 305/2021 pentru perioada cuprinsă între 13.04.2022 - 23.11.2022, sumă alocată în contul Grădiniței PP nr. 33 la art. 20.30.04 și achitată de aceasta în calitate de ordonatorul terțiar de credite Grădinița cu Program Prelungit nr.33.
Comisia de negociere cu terții s-a întrunit în mai multe ședințe fără ajunge la un conses cu proprietarul imobilului și conform Procesului verbal din 08.06 2023, comisia a solicitat încheierea unui nou contract de închiriere pe o perioadă de 3 ani cu un tarif de 5500 euro/lună, valoare care nu excede raportul de evaluare efectuat. 
Reprezentanta proprietarului, d-na av. Răzvan Mihalcea Alexandra, a precizat că încheierea unui nou contract de închiriere se va încheia după plata contravalorii lipsei de folosință.
La momentul actual, contravaloarea lipsei de folosință a imobilului începând cu  data de 24.11.2022 până în prezent nu a fost achitată.
Proprietarul imobilului dl Wiedner Wolf prin BEJA Popa Ovidiu Ștefan și Roșu Dan Cătălin a procedat la executarea silită dosarul execuțional nr. 66/ex/2033.
Grădinița cu Program Prelungit nr.33 a formulat cerere de suspendare a executării silite pornite în dosarul execuțional nr. 66/ex/2033 aflat la BEJA Popa Ovidiu Ștefan și Roșu Dan Cătălin și prin sentința civilă nr. 7357/30.03.2023 a Judecătoriei Timișoara s-a dispus suspendarea provizorie a executării.
Conform Încheierii civile a Judecătoriei Timișoara nr.23698/25.10.2023 a fost respinsă contestația la executare ca neîntemieiată: “respinge cererea de suspendare a executării silite, ca rămasă fără obiect”.
În 13 noiembrie 2023, conducerii Grădiniței cu Program Prelungit nr. 33 i s-a comunicat prin Biroul Executorilor Judecătorești Asociați, Popa Ovidiu-Ștefan și Roșu Dan-Cătălin faptul că proprietarul a formulat o cerere de executare silită pentru realizarea obligației de evacuare a imobilului-clădire situat pe str. Martir Leontina Bânciu, nr. 5. Executarea silită a obligației de a elibera imobilul a avut termen până în 4 ianuarie 2024.

De asemenea, conducerea Grădiniței cu Program Prelungit nr.33, prin adresa cu nr. 29/15.01.2024, înregistrată la ASEMT sub nr. ASEMT2024-98/15.01.2024 ne-a adus la cunosțință că pentru perioada 23.11.2022-31.01.2024 are o chirie restantă de 237.214,00 lei, pentru folosința imobilului din str. Martir Leontina Bînciu, nr. 5 și a solicitat sprijinul pentru obținerea unui nou contract de închiriere.

Propunerea de minim patru luni ca perioada a noului contract de închiriere are în vedere finalizarea anului școlar 2023-2024 în locația stabilită conform rețelei școlare aprobate pentru anul școlar în curs prin HCL 622 din 15.12.2022.
Având în vedere cele de mai sus și ținând cont, la momentul actual nu dispunem de un alt spațiu pentru relocarea Grădiniței cu Program Prelungit nr. 19, apreciem că proiectul de hotărâre privind împuternicirea Comisiei de negociere cu terții a Consiliului Local al Municipiului Timișoara pentru negocierea închirierii imobilului situat în Timişoara, str. Martir Leontina Bînciu nr.5 în care se desfășoară activitatea Grădiniţei cu Program Prelungit nr.19, arondată la Grădiniţa cu Program Prelungit nr. 33, pe o perioadă de minim patru luni îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 

